Έφηβοι με πολιτισμικές ιδιαιτερότητες: οι κοινωνικές σχέσεις και η θέση τους σε ελληνικές σχολικές τάξεις:
Creators: name: Τσούτσια, Δάφνη Παναγιώτη
Publisher: name: Aristotle University of Thessaloniki
Year: 2014
Subjects: Έφηβοι
Σχέσεις
Σχολική τάξη
Adolescents
Relationships
Classroom

description: Ο σκοπός της παρούσας ερευνητικής εργασίας είναι η εξακρίβωση και στη συνέχεια η ερμηνεία των κοινωνικών σχέσεων και της κοινωνικής θέσης των πολιτισμικά διαφορετικών μαθητών στα πλαίσια της σχολικής τους τάξης. Η σημασία της διερεύνησης του συγκεκριμένου θέματος είναι μεγάλη δεδομένης της συνεισφοράς των κοινωνικών σχέσεων στα πλαίσια του σχολείου τόσο στην σχολική επίδοση όσο και στην γενικότερη ψυχοκοινωνική ανάπτυξη και ένταξη των εφήβων και κυρίως των πολιτισμικά διαφορετικών, οι οποίοι λόγω της διαφοράς τους από την πλειοψηφία εμφανίζονται συνήθως ως περισσότερο ευάλωτοι. Η χρησιμότητα της συγκεκριμένης εργασίας καθίσταται ακόμη πιο σημαντική δεδομένης της σχετικής σπανιότητας παρόμοιων ερευνητικών προσπαθειών σε σχολικές τάξεις της Ελλάδας. Στην ερευνητική διαδικασία, με την υιοθέτηση και την εφαρμογή της κοινωνιομετρικής μεθόδου και περισσότερο συγκεκριμένα, μίας παραλλαγής της κλασικής πλέον τεχνικής των Coie, Dodge &amp; Coppotelli (1982), ζητήθηκε από τους 206 μαθητές που συμμετείχαν να υποδείξουν έως πέντε συμμαθητές με τους οποίους θα ήθελαν να περνούν τον ελεύθερο χρόνο τους στο σχολείο (διάλειμμα, εκδρομή) και πέντε με τους οποίους δεν θα ήθελαν, κατατάσσοντάς τους ιεραρχικά. Επίσης, τους ζητήθηκε να αιτιολογήσουν τόσο τις θετικές όσο και τις αρνητικές τους υποδείξεις. Με βάση τις υποδείξεις οι συμμετέχοντες κατατάχθηκαν στις κοινωνιομετρικές κατηγορίες δημοτικότητας ενώ με βάση τις αιτιολογήσεις επιχειρήθηκε να εντοπιστούν τα κριτήρια εκείνα που οδηγούν στην επιλογή ή αντίθετα στην απόρριψη. Η πολιτισμική ιδιαιτερότητα/διαφορετικότητα δεν παρουσιάστηκε ως αιτία απόρριψης ούτε απροκάλυπτα ως αιτιολόγηση αλλά ούτε και έμμεσα με βάση την συχνότητα των θετικών και αρνητικών υποδείξεων που δέχονται, καθώς οι πολιτισμικά διαφορετικοί μαθητές του συγκεκριμένου δείγματος εντάσσονται σε μεγαλύτερο ποσοστό στους δημοφιλείς και σε μικρότερο στους απορριπτόμενους σε σχέση με τους ντόπιους συμμαθητές τους.
description: The aim of the present research study is to identify and then interpret the social relations and the social status of culturally different adolescent pupils in the context of their classroom. Its subject is of critical importance given the significant contribution of classroom relations in adolescents’ academic performance as well as in their broader psychosocial development and inclusion, mainly the culturally different ones’, who, due to their difference, often appear to be more vulnerable. The results of the study are intriguing because the specific subject has not received much research attention in Greece. In the research procedure the sociometric methodology was adopted. A variation of the Coie, Dodge and Coppotelli (1982) technique was implemented and the 206 pupils who participated were asked to indicate up to five classmates with whom they would choose to spend their leisure time at school (break, excursions etc) and up to five classmates they would not choose. They were asked to make their indications in a hierarchical order and to explain the reason of their choice or rejection. Based on the positive and negative indications the participants were placed in the sociometric status categories and the reasons they invoked were used to identify the criteria that lead to choice or rejection. Cultural difference did not appear to function as a cause of rejection neither openly as a justification the participants used nor indirectly on the ground of the frequency of positive and negative indications the culturally different pupils received, as they are placed more frequently in the popular status and more rarely in the rejected status in comparison to their native classmates.